48. ΑΠΟΦΑΣΗ ΥΠΟΥΡΓΩΝ ΣΥΝΤΟΝΙΣΜΟΥ, ΕΡΓΑΣΙΑΣ,  ΚΟΙΝΩΝΙΚΩΝ ΥΠΗΡΕΣΙΩΝ,  ΧΩΡΟΤΑΞΙΑΣ, ΟΙΚΙΣΜΟΥ ΚΑΙ  ΠΕΡΙΒΑΛΛΟΝΤΟΣ Αριθ. Γ5δ/8037 της 15/18 Δεκ. 1980  (ΦΕΚ Β΄ 1282)  Περί αναπροσαρμογής στεγαστικής συνδρομής, χορηγουμένης βάσει των διατάξεων του Ν.Δ. 1138/72, σε δικαιούχους προγραμμάτων του Υπουργείου Κοινωνικών Υπηρεσιών. Έχοντας υπόψη: 1.Το Π.Δ. 844/9.9.80 (Φ.Ε.Κ. 209/12.9.80 τ.Α΄). 2.Τις διατάξεις του Ν.Δ. 1138/1972 (άρθρ. 5). 3.Απόφαση Πρωθυπουργού ΔΚ. 19791/14.10. 1980 (Φ.Ε.Κ. 1069/15.10.1980 τ.Β΄). 4.Τις κοινές υπουργικές αποφάσεις αριθ. Δ4/9020/23.5.1972 και Γ5α/3494/973/3.5.1977. 5.Την ανάγκη αναπροσαρμογής του ύψους της στεγαστικής συνδρομής, που χορηγείται σε δικαιούχους προγραμμάτων, αρμοδιότητας του Υπουργείου Κοινωνικών Υπηρεσιών, αποφασίζουμε: 1.Τροποποιώντας τις κοινές υπουργικές αποφάσεις αριθ. Δ4/9020/23.5.72 και Γ5α/3494/3.5.77, καθορίζουμε το ύψος της στεγαστικής συνδρομής που χορηγείται βάσει των διατάξεων του Ν.Δ. 1138/1972, σε δικαιούχους προγραμμάτων, αρμοδιότητας του Υπουργείου Κοινωνικών Υπηρεσιών, για ανέγερση ή αγορά κατοικίας ή επαγγελματικής στέγης, ως εξής: α)Σε αγροτικό ή ημιαστικό οικισμό. (1)Για κατοικία: Μέλη οικογένειας Συνολικό ποσό στεγάστ. συνδρομής Ανάλυση στεγαστικής συνδρομής Δωρεάν αρωγή Άτοκο δάνειο Έντοκο δάνειο    1        Δρχ 350.000 35.000 160.000 155.000 2-3           » 500.000 50.000 225.000 225.000 4-5           » 600.000 60.000 270.000 270.000 6 και άνω » 700.000 70.000 315.000 315.000 (2) Για επαγγελματική στέγη Δρχ 180.000 20.000 80.000 80.000 β)Σε αστικό οικισμό: (1)Για κατοικία:    1        Δρχ 500.000 50.000 225.000 225.000 2-3           » 650.000 65.000 295.000 290.000 4-5           » 800.000 80.000 360.000 360.000 6 και άνω » 950.000 95.000 430.000 425.000 (2) Για επαγγελματική στέγη               Δρχ 250.000 25.000 115.000 110.000 2.Στους δικαιούχους στεγαστικής συνδρομής που θα υπογράψουν δανειστικό συμβόλαιο μετά την έναρξη της ισχύος της παρούσης αποφάσεως, εφ’ όσον οι ίδιοι ή μέλος της οικογενείας των έχουν την ιδιότητα του τυφλού σύμφωνα με τις διατάξεις των  Νόμ. 1904/51 και 958/79, το τμήμα της στεγαστικής συνδρομής το πέρα της δωρεάν αρωγής χορηγείται εξ ολοκλήρου σαν άτοκο δάνειο. (Μετά τη σελ. 440,336) Σελ. 440,337 Τεύχος 752-Σελ. 119 Λαϊκή Κατοικία 35.Η.α.47-48 3.Για τον καθορισμό του ποσού της αρωγής που θα χορηγηθεί σε κάθε οικογένεια, βάσει της παρούσης, θα λαμβάνεται υπόψη η σύνθεση που είχε η οικογένεια όταν εκδόθηκε η πρώτη απόφαση, με την οποία αναγνωρίστηκε δικαιούχος στεγάσεως. Εάν όμως από της εκδόσεως της αναγνωριστικής αποφάσεως μέχρι της εντάξεως της οικογενείας στον πίνακα για δανειοδότηση που θα σταλεί στην Τράπεζα, ο αριθμός των μελών έχει αυξηθεί με την τέλεση γάμου ή την απόκτηση τέκνων, τότε για τον υπολογισμό της στεγαστικής αρωγής θα λαμβάνεται υπόψη ο αριθμός των μελών της οικογενείας κατά τον χρόνο της εντάξεώς της στους πίνακες δανειοδοτήσεως. 4.Οι επιθυμούντες να μεταφέρουν τα στεγαστικά των δικαιώματα για ν’ αποκατασταθούν σε διαφορετικό οικισμό, από εκείνο στον οποίο αναγνωρίσθηκαν δικαιούχοι, θα λάβουν το ποσό της αρωγής το οποίο θα έπαιρναν στον οικισμό από τον οποίο προέρχονται. Αυτό δεν ισχύει για τους δικαιούχους των μεταφερομένων οικισμών οι οποίοι θα λάβουν το ποσό της αρωγής που χορηγείται στον οικισμό που μεταφέρονται. Εάν όμως το ποσό που θα έπαιρναν στον οικισμό από τον οποίο προέρχονται είναι μεγαλύτερο θα πάρουν το μεγαλύτερο αυτό ποσό. 5.Οι δικαιούχοι των παραμεθορίων Νομών Δωδεκανήσου, Έβρου, Λέσβου, Ξάνθης, Ροδόπης, Σάμου και Χίου, μπορούν να μεταφέρουν τα στεγαστικά των δικαιώματα μόνο σε οικισμούς των Νομών αυτών, οι δε δικαιούχοι των λοιπών περιοχών της χώρας, σε οικισμούς όποιου Νομού θέλουν εκτός από τους οικισμούς του νομού Αττικής και του Πολεοδομικού συγκροτήματος Θεσσαλονίκης. 6.Από της εφαρμογής της παρούσης αποφάσεως που αρχίζει μετά πάροδο 15 ημερών από την δημοσίευσή της στην Εφημερίδα της Κυβερνήσεως λήγει για τους δικαιούχους που δεν θα έχουν υπογράψει μέχρι τότε δανειστικό συμβόλαιο η ισχύς των πινάκων που έχουν σταλεί στην Εθνική Κτηματική Τράπεζα της Ελλάδος (Ε.Κ.Τ.Ε.) από τις αρμόδιες Νομαρχιακές Υπηρεσίες. Κατά την λήξη των πινάκων δανειοδοτήσεως οι αρμόδιες Περιφερειακές Υπηρεσίες του Υπουργείου Κοινωνικών Υπηρεσιών θα καταρτίσουν και θα στείλουν στην Ε.Κ.Τ.Ε. νέους πίνακες με τα ύψη στεγαστικής συνδρομής που καθορίζονται με την απόφαση αυτή, στους οποίους θα περιληφθούν μόνον οι δικαιούχοι που έχουν γραφτεί στους λήξαντες πίνακες και δεν έχουν υπογράψει δανειστικό συμβόλαιο μέχρι την λήξη της ισχύος των και μάλιστα με την σειρά εγγραφής των στους λήξαντας πίνακες. Οίκοθεν νοείται ότι στους νέους αυτούς πίνακες δεν θα περιληφθούν όσοι δεν επιθυμούν να πάρουν την στεγαστική συνδρομή καθώς επίσης και όσοι έχουν διαγραφεί ή εκπέσει του δικαιώματος. Σελ. 440,338 Τεύχος 752-Σελ. 120 7.Όσοι δικαιούχοι έχουν υπογράψει δανειστικό συμβόλαιο προ της ισχύος της παρούσης και εισέπραξαν όμως την πρώτη δόση μετά την 1ην Ιαν. 1980, θα λάβουν συμπληρωτικό ποσό (δωρεάν αρωγή άτοκο δάνειο και έντοκο δάνειο) μέχρι του ύψους της στεγαστικής συνδρομής που καθορίζεται με την παρούσα απόφαση. Για τους δικαιούχους αυτούς, θα ληφθούν υπόψη προκειμένου να καθορισθεί το συμπληρωματικό ποσό, τα μέλη οικογενείας που υπολογίσθηκαν όταν εντάχθηκαν στους πίνακες δανειοδοτήσεως. Για την χορήγηση του συμπληρωματικού αυτού ποσού θα καταρτισθεί από τις αρμόδιες Περιφερειακές Υπηρεσίες του Υπουργείου Κοινωνικών Υπηρεσιών σχετικός πίνακας που θα σταλεί στην Ε.Κ.Τ.Ε. για τα περαιτέρω. 8.Οι διατάξεις της παρούσης ισχύουν για όλα τα στεγαστικά προγράμματα του Υπουργείου Κοινωνικών Υπηρεσιών εκτός από εκείνα που διέπονται από τον Νόμο 397/76 για τα οποία εφαρμόζονται οι ειδικές αποφάσεις που έχουν εκδοθεί σε εκτέλεση των διατάξεων αυτών. 9.Κατά τα λοιπά ισχύουν οι ανωτέρω τροποποιούμενες αποφάσεις. 10.Οι κοινές υπουργικές αποφάσεις αριθ. Γ5α/6329/1451/30.6.78 «περί χορηγήσεως στεγαστικής συνδρομής για επέκταση παραχωρηθείσης έτοιμης κατοικίας και Γ.32918/2145/5.1.80 «περί χορηγήσεως προσθέτου αρωγής εκ 15% στους δικαιούχους του οικισμού Καλυδώνης νομού Ηλείας» διατηρούνται. 35.Η.α.48 Λαϊκή Κατοικία 49. ΑΠΟΦΑΣΗ ΥΠΟΥΡΓΩΝ ΣΥΝΤΟΝΙΣΜΟΥ, ΕΡΓΑΣΙΑΣ, ΚΟΙΝΩΝ. ΥΠΗΡΕΣΙΩΝ  ΚΑΙ ΧΩΡΟΤΑΞΙΑΣ, ΟΙΚΙΣΜΟΥ ΚΑΙ  ΠΕΡΙΒΑΛΛΟΝΤΟΣ Αριθ. 51055 της 12/16 Μαρτ. 1981  (ΦΕΚ Β΄ 151) Περί τροποποιήσεως κοινής υπουργικής αποφάσεως Δ4/9020 από 23 Μαΐου 1972. Έχοντας υπόψη: α)Τις διατάξεις του Ν.Δ. 1138/1972 (ΦΕΚ 63, τ.Α΄ της 3.5.72), όπως τροποποιήθηκαν και συμπληρώθηκαν μεταγενέστερα. β)Τις διατάξεις του άρθρ. 13 του Νόμ. 435/1976 (ΦΕΚ 251, τ.Α΄της 20.9.1976). γ)Την κοινή υπουργική απόφαση Δ4/9020 από 23.5.72, όπως τροποποιήθηκε και συμπληρώθηκε μεταγενέστερα και μάλιστα με την 51483 από 2 Μαρτ. 1979 κοινή υπουργική απόφαση. δ)Τις διατάξεις του Νόμ. 1116/1981 (ΦΕΚ 8 τ.Α΄ της 14.1.1981) «για την παροχή κινήτρων ενισχύσεως της περιφερειακής και οικονομικής αναπτύξεως της Χώρας, και τη ρύθμιση συναφών θεμάτων». ε)Την απόφαση αριθ. ΔΚ 19791/14.10.1980 του Πρωθυπουργού (ΦΕΚ 1064/80 τ.Β΄) «περί αναθέσεως αρμοδιοτήτων εις τον Υπουργόν Αναπληρωτήν Συντονισμού Ιωάννην Παλαιοκρασσάν». στ)Την απόφαση του Υπουργού Εργασίας αριθ. 51045 από 12 Μαρτ. 1981, αποφασίζουμε: 1.Τροποποιούμε την ανωτέρω (γ) σχετική, όπως τροποποιήθηκε και συμπληρώθηκε μεταγενέστερα και καθορίζουμε το ύψος της στεγαστικής συνδρομής προς τους δικαιούχους στεγάσεως φορέως ΟΕΚ, ως ακολούθως: Συνολικό ύψος Στε-Ανάλυση Στεγαστικής γαστικής Συνδρομής   Συνδρομής άτοκο δάνειο έντοκο                           δάνειο Δραχ.    Δραχ.   Δραχ. 600.00 α.στην ΠΕΡΙΟΧΗ Α΄ 286.000  314.000 660.000 β.στην ΠΕΡΙΟΧΗ Β΄ 315.000  345.000 720.000 γ.στην ΠΕΡΙΟΧΗ Γ΄ 344.000  376.000 Περιοχές Α΄, Β΄ και Γ΄ είναι αποκλειστικά οι οριζόμενες στην παρ. 1 του άρθρ. 4 του Νόμ. 1116/81. 2.Τα ανωτέρω ποσά θα προσαυξάνονται κατά 20% στις περιπτώσεις που το δάνειο δεν θα χρησιμοποιείται για αγορά έτοιμης κατοικίας ή διαμερίσματος, αλλά: 1)για παραγγελία κατασκευής νέας κατοικίας ή για αγορά από ημιτελή οικοδομή, ή 2)για αγορά κατοικίας μέσα σε περιοχές ενεργού πολεοδομίας και σε οικιστικές περιοχές του Νόμ. 947/79. 3.Επί πλέον της προσαυξήσεως της παρ. 3, προκειμένου περί νέων ζευγαριών των οποίων ο γάμος έγινε στα τρία τελευταία χρόνια πριν την έγκριση του δανείου ή πριν την υπογραφή της αιτήσεως δανειοδοτήσεως, το δάνειο προσαυξάνεται κατά 20% ακόμα, εκτός της περιοχής Α΄. 4.Οι προσδιοριζόμενες στις παρ. 3 και 4 ποσοστιαίες προσαυξήσεις των οριζομένων στην παρ. 2 ποσών δανείων, υπολογίζονται αθροιστικώς, εκτός από τις περιπτ. (1) και (2) της παρ. 3 που δεν μπορούν να δοθούν συγχρόνως, επιμερίζονται δε αναλογικά στο άτοκο και έντοκο τμήμα του δανείου. 5.Εφόσον οι δικαιούχοι στεγαστικής συνδρομής έχουν προστατευόμενα παιδιά, το ποσό του ατόκου μέρους των δανείων της παρ. 2, προσαυξάνεται για κάθε προστατευόμενο παιδί χωρίς περιορισμό ως κατωτέρω: 1)ανά 70.000 δρχ. για τους δικαιούχους της παρ. 2α. 2)ανά 90.000 δρχ. για τους δικαιούχους της παρ. 2β. 3)ανά 100.000 δρχ. για τους δικαιούχους της παρ. 2γ. 6.Τα νέα ποσά κατά τα ανωτέρω θα χορηγούνται σε όλους όσοι θα υπογράψουν δανειακή σύμβαση με την Ε.Κ.Τ.Ε. μετά τη δημοσίευση της αποφάσεως αυτής, ανεξάρτητα από το χρόνο εγκρίσεως των δανείων τους, εφόσον βέβαια δεν έχει λήξει η προθεσμία χρησιμοποιήσεώς τους. 7.Απαραίτητη προϋπόθεση για τη χορήγηση των ηυξημένων ποσών η μη υπογραφή μετά της Ε.Κ.Τ.Ε. δανειακής συμβάσεως για προϊσχύον ποσό. 8.Κατά τα λοιπά ισχύει η ανωτέρω (γ) σχετική κ.Υ.α., τροποποιουμένης μόνο της παρ. 13 αυτής, ώστε να μη γίνεται διάκριση για τους δανειοδοτούμενους δικαιούχους ΟΕΚ των κατοικιών σε αστικές-ημιαστικές ή αγροτικές, στις περιπτ. β΄ και γ΄, καταργουμένης της περιπτ. δ΄ αυτής. Τροποποιήθηκε με την 53630/31 Ιουλ. –10 Αυγ. 1981, ΦΕΚ Β΄ 470, (κατωτ. αριθ. 51). 50. ΑΠΟΦΑΣΗ ΥΠΟΥΡΓΩΝ ΣΥΝΤΟΝΙΣΜΟΥ, ΕΡΓΑΣΙΑΣ, ΚΟΙΝ. ΥΠΗΡΕΣΙΩΝ,  ΧΩΡΟΤΑΞΙΑΣ, ΟΙΚΙΣΜΟΥ ΚΑΙ  ΠΕΡΙΒΑΛΛΟΝΤΟΣ Αριθ. 52416 της 27 Μαΐου/9 Ιουν. 1981 (ΦΕΚ Β΄ 332) Περί τροποποιήσεως κοινής υπουργικής αποφάσεως Δ4/9020/23.5.72 ως προς τα ελάχιστα μικτά εμβαδά των κατοικιών που αγοράζονται ή ανεγείρονται από δικαιούχους δανείου φορέως Ο.Ε.Κ. Έχοντας υπόψη: α)Τις διατάξεις του Ν.Δ. 1138/72 (ΦΕΚ 63, τ.Α΄ της 3 Μαΐου 1972). β)Την κοινή υπουργική απόφαση Δ4 9020/23.5.72, όπως τροποποιήθηκε και συμπληρώθηκε μεταγενέστερα και ιδιαίτερα με την κοινή υπουργική απόφαση Γ6β/21062/2808 της 17 Ιουλ. 1978. (Αντί για τη σελ. 440,339) Σελ. 440,339(α) Τεύχος 778-Σελ. 139 Λαϊκή Κατοικία 35.Η.α.49-50 γ)Τις οικονομικές και τεχνικές δυσχέρειες που αντιμετωπίζουν οι δικαιούχοι των προγραμ-μάτων δανείων αυτοστεγάσεως του Αυτονόμου Ορ-γανισμού Εργατικής Κατοικίας για την εξεύρεση διαμερίσματος ή την ανέγερση κατοικίας που θα ανταποκρίνεται στις προϋποθέσεις που θέτουν οι (β) σχετικές. δ) Την απόφασιν αριθ. ΔΚ 19791/14.10.80 του Πρωθυπουργού (Φ.Ε.Κ. 1064/Β΄/1980) «περί αναθέσεως αρμοδιοτήτων εις τον Υπουργόν αναπληρωτήν Συντονισμού Ιωάννην Παλαιοκρασσάν», αποφασίζουμε: Τροποποιώντας την κοινή υπουργική απόφαση Γ6β/21062/2808/17.7.78, ειδικά για τους δικαιούχους του φορέα Αυτόνομος Οργανισμός Εργατικής Κατοικίας, καθορίζουμε, κατά παρέκκλιση της διατάξεως της παρ. 1 εδάφ. α΄ αυτής, το ελάχιστο απαιτούμενο να αγορασθεί ή ανεγερθεί με το δάνειο, εμβαδόν κατοικίας, να μπορεί να μειώνεται κατόπιν επαρκώς αιτιολογουμένης αποφάσεως του Διοικητικού Συμβουλίου του Ο.Ε.Κ. μέχρι και του 25% των ορίων της Δ4 9020/72 κοινής υπουργικής αποφάσεως. Κατά τα λοιπά ισχύουν οι ανωτέρω σχετικές (β) αποφάσεις. 51. ΑΠΟΦΑΣΗ ΥΠΟΥΡΓΩΝ ΣΥΝΤΟΝΙΣΜΟΥ, ΕΡΓΑΣΙΑΣ, ΚΟΙΝ. ΥΠΗΡΕΣΙΩΝ,  ΧΩΡΟΤΑΞΙΑΣ, ΟΙΚΙΣΜΟΥ ΚΑΙ  ΠΕΡΙΒΑΛΛΟΝΤΟΣ. Αριθ. 53630 της 31 Ιουλ./10 Αυγ. 1981 (ΦΕΚ Β΄ 470) Περί τροποποιήσεως Κοινής Υπουργικής Αποφάσεως Δ4 9020/23 Μαΐου 1972. Έχοντες υπόψη: α)Τις διατάξεις του Ν.Δ. 1138/72 (Φ.Ε.Κ. 63,τ.Α΄ της 3.5.72), όπως τροποποιήθηκαν και συμπληρώθηκαν μεταγενέστερα. β)Τις διατάξεις του άρθρ. 13 του Νομ. 435/1976 (ΦΕΚ 251, τ.Α΄ 20.9.76). γ)Την κοινή Υπουργική απόφαση Δ4 9020 από 23 Μαΐου 1972, όπως τροποποιήθηκε και συμπληρώθηκε μεταγενέστερα και μάλιστα με την αριθ. 51055 από 12 Μαρτ. 1981 κοινή Υπουργική απόφαση. δ)Τις διατάξεις του Νόμ. 1116/81 (ΦΕΚ 8, τ.Α΄, της 14.1.81) «για την παροχή κινήτρων ενισχύσεως της περιφερειακής και οικονομικής αναπτύξεως της Χώρας και την ρύθμιση συναφών θεμάτων». ε)Την απόφαση του Υπουργού Εργασίας αριθ. 53506 από 24 Ιουλ. 1981, αποφασίζουμε: Σελ. 440,340(α) Τεύχος 778 –Σελ. 140 1.Τροποποιούμε την ανωτέρω (γ) σχετική, όπως τροποποιήθηκε και συμπληρώθηκε μεταγενέστερα και καθορίζουμε το ύψος της στεγαστικής συνδρομής προς τους δικαιούχους στεγάσεως φορέως Ο.Ε.Κ., ως ακολούθως: Συνολικό Ύψος Ανάλυση Στεγαστ. Συνδρομ. Στεγαστικής Συνδρομής Άτοκο ΄Εντοκο Δάνειο Δάνειο Δραχ. Δραχ. Δρχ. α)στην Περιοχή Α΄: 1.200.000 572.000 628.000 β)Στην Περιοχή Β΄: 1.320.000 630.000 690.000 γ)Στην Περιοχή Γ΄: 1.440.000 688.000 752.000 Περιοχές Α΄, Β΄ και Γ΄ είναι αποκλειστικά οι οριζόμενες στην παρ. 1 του άρθρ. 4 του Νόμ. 1116/81. 2.Τα ανωτέρω ποσά θα προσαυξάνονται κατά 20% στις περιπτώσεις που το δάνειο δεν θα χρησιμοποιείται για αγορά έτοιμης κατοικίας ή διαμερίσματος, αλλά: (1)για παραγγελία κατασκευής νέας κατοικίας ή για αγορά από ημιτελή οικοδομή, ή (2)για αγορά κατοικίας μέσα σε περιοχές ενεργού πολεοδομίας και σε οικιστικές περιοχές του Νόμ. 947/79. 3.Επί πλέον της προσαυξήσεως της παρ. 2, προκειμένου περί νέων ζευγαριών των οποίων ο γάμος έγινε στα τρία τελευταία χρόνια πριν την έγκριση του δανείου ή πριν την υποβολή της αιτήσεως δανειοδοτήσεως, το δάνειο προσαυξάνεται κατά 20% ακόμα, εκτός της περιοχής Α΄. 4.Οι προσδιοριζόμενες στις παρ. 2 και 3 ποσοστιαίες αυξήσεις των οριζομένων στην παρ. 1 ποσών δανείων, υπολογίζονται αθροιστικώς, εκτός από τις περιπτ. (1) και (2) της παρ. 2 που δεν μπορούν να δοθούν συγχρόνως, επιμερίζονται δε αναλογικά στο άτοκο και έντοκο τμήμα του δανείου. 35.Η.α.51 Λαϊκή Κατοικία 5.Εφόσον οι δικαιούχοι στεγαστικής συνδρομής έχουν προστατευόμενα παιδιά, το ποσό του ατόκου μέρους των δανείων της παρ. 1, προσαυξάνεται για κάθε προστατευόμενο παιδί χωρίς περιορισμό, ως κατωτέρω: (1) ανά 140.000 δραχμές για τους δικαιούχους της παρ. 1α. (2) ανά 180.000 δραχμές για τους δικαιούχους της παρ. 1β. (3) ανά 200.000 δραχμές για τους δικαιούχους της παρ. 1γ. 6.Τα νέα ποσά κατά τα ανωτέρω θα χορηγηθούν σε όλους όσοι θα υπογράψουν δανειακή σύμβαση με την Ε.Κ.Τ.Ε. μετά την δημοσίευση της αποφάσεως αυτής, ανεξάρτητα από το χρόνο εγκρίσεως του δανείου της, εφόσον βέβαια δεν έχει λήξει η προθεσμία χρησιμοποιήσεώς του. Επίσης και όσοι έχουν υπογράψει δανειακή σύμβαση μετά της Ε.Κ.Τ.Ε., αλλά από της 16ης Μαρτ. 1981 συμπεριλαμβανομένης και μετέπειτα, θα λάβουν την προκύπτουσα για κάθε περίπτωση διαφορά, εφόσον προκύπτει ανάλογη οφειλή εκ του αγοραστικού συμβολαίου ή της τεχνικής εκθέσεως. Απαραίτητη προϋπόθεση για τη χορήγηση των ηυξημένων ποσών είναι να μην υπερβαίνουν αυτά την οφειλή για το ακίνητο κατά το αγοραστικό συμβόλαιο, σε περίπτωση αγοράς ή τον προϋπολογισμό της τεχνικής εκθέσεως σε περίπτωση ανεγέρσεως κατοικίας. 7.Η εξόφληση των δανείων που θα χορηγηθούν σύμφωνα με την παρούσα απόφαση θα αρχίσει, δύο χρόνια μετά την υπογραφή της δανειακής συμβάσεως. 8.Κατά τα λοιπά ισχύει η ανωτέρω (γ) σχετική κ.Υ.α., όπως τροποποιήθηκε και συμπληρώθηκε μέχρι σήμερα. 9.Η απόφαση αυτή να κοινοποιηθεί και να δημοσιευθεί στην Εφημερίδα της Κυβερνήσεως. 